L’Ajuntament de Cerdanyola posa en marxa el web de transparència municipal | Cerdanyola del Vallès
Inici / Actualitat / L’Ajuntament de Cerdanyola posa en marxa el web de transparència municipal
L’Ajuntament de Cerdanyola posa en marxa el web de transparència municipal
dt., 22/12/2015 - 15:12
Avui mateix ha entrat en funcionament el nou portal de transparència de l’Ajuntament. A través d’ell, la ciutadania tindrà accés a tota la informació pública del Consistori.
El nou portal web, amb accés a http://www.cerdanyola.cat/transparencia, respon a un dels compromisos essencials del govern municipal: facilitar l’accés a la informació, rendir comptes amb la ciutadania i complir amb la llei “19/2014, del 29 de desembre, de transparència, accés a la informació pública i bon govern”.
En el portal de transparència, en un inici, la ciutadania podrà informar-se de com es gestionen els diners públics (pressupost, liquidacions, contractes, convenis...) i també conèixer com s’a rticula i organitza l’Ajuntament i els seus responsables (govern, ple, comissions, consells, juntes de govern...). L’objectiu del govern municipal és complir amb tots els indicadors establerts per entitats de referència internacional en matèria de transparència.
Les dades que incorpora i incorporarà cada apartat seran objecte d'actualització periòdica.
S'incorporaran nous àmbits i més dades a mesura que estiguin disponibles. El govern municipal vol que el portal de transparència sigui una potent eina de relació amb la ciutadania i que aquesta col·labori per millorar-lo dia a dia.